Sain aru, et nende enesetaju ja meie taju nende linnast on väga erinevad. Püüdsime selgitada, et selle filmi peategelane on ju eesti naine, keda mängib Laine Mägi ja et see naine tahab muuhulgas vaadata ka Eiffeli torni. Sellega nad justkui nõustusid, aga samal ajal arutasid isekeskis, et kuipalju pôlispariislasest on seal otsas käinud. Filmis on lause, mille kirjutas sisse üks prantsuse stsenaristidest. Prantsusmaal kaua elanud teine peategelane ütleb seal Eestist tulnud tegelasele, et ega siis õiged pariislased ei käi kunagi Louvre'is. Tema ükskord tahtis minna, aga siis oli seal streik.